
                  Nr. 3/XVIII/3

A V I Z

asupra proiectului de Lege pentru aprobarea Ordonanţei de urgenţă nr.189/2000 privind stingerea unor obligaţii bugetare



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă nr.189/2000 privind stingerea unor obligaţii bugetare, trimis cu adresa nr.605 din 8 ianuarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţele din 21.02.2001 şi 28.02.2001.

Membrii comisiei au examinat Ordonanţa de urgenţă a Guvernului nr.189/2000 supusă aprobării, expunerea de motive şi nota de fundamentare la proiectul de lege, punctul de vedere trimis de Consiliul Concurenţei, punctul de vedere trimis de Ministerul Finanţelor Publice, punctul de vedere trimis de Ministerul Lucrărilor Publice, Transporturilor şi Locuinţei, amendamentele depuse la proiectul de lege şi avizul Consiului Legislativ nr.1297/6.11.2000.

În urma dezbaterilor, cu unanimitate de voturi, membrii comisiei au hotărât avizarea favorabilă a proiectului de lege cu amendamente admise de comisie care se regăsesc în Anexa 1.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                               SECRETAR,

                      István Antal                                                 Aurelia Vasile

Expert,

Viorela Gondoş

